ᱜᱟᱡᱤᱯᱩᱨ ᱦᱚᱱᱚᱛ

ᱜᱟᱡᱤᱯᱩᱨ ᱡᱮᱞᱟ ᱵᱟᱝᱞᱟᱫᱮᱥ ᱨᱮᱭᱟᱜ ᱛᱟᱞᱟ ᱚᱱᱪᱚᱞ ᱰᱷᱟᱠᱟ ᱯᱚᱱᱚᱛ ᱨᱮᱭᱟᱜ ᱢᱤᱫ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ ᱾ ᱫᱷᱤᱨᱤ ᱪᱮᱛᱟᱱ ᱨᱮ ᱵᱟᱰᱚᱦᱤᱭᱟᱹ ᱠᱟᱹᱢᱤ, ᱦᱟᱥᱟ ᱢᱟᱹᱴᱤ ᱛᱮ ᱱᱟᱯᱟᱭ ᱡᱤᱱᱤᱥ ᱵᱮᱱᱟᱣ ᱨᱮ ᱵᱟᱝᱜᱞᱟᱫᱮᱥ ᱱᱟᱜᱟᱢ ᱮ ᱥᱟᱦᱟᱣ ᱟᱠᱟᱫᱼᱟ ᱱᱚᱶᱟ ᱜᱟᱡᱤᱯᱩᱨ ᱡᱮᱞᱟ ᱾ ᱢᱚᱜᱚᱞ-ᱵᱤᱴᱤᱥ ᱯᱟᱠᱤᱥᱛᱷᱟᱱ ᱟᱢᱚᱞ ᱨᱮᱭᱟᱜ ᱟᱭᱢᱟ ᱦᱩᱞᱥᱟᱹᱭ ᱟᱨᱵᱟᱝ ᱞᱟᱹᱲᱦᱟᱹᱭ ᱠᱚᱨᱮ, ᱟᱹᱰᱤᱜᱟᱱ ᱞᱟᱹᱲᱦᱟᱹᱭᱟᱱ ᱠᱚᱣᱟᱜ ᱢᱟᱨᱟᱝ ᱮᱱᱮᱢ ᱢᱮᱱᱟᱜᱼᱟ ᱜᱟᱡᱤᱯᱩᱨ ᱡᱮᱞᱟ ᱠᱷᱚᱱ ᱾ ᱑᱙᱗᱑ ᱥᱮᱨᱢᱟ ᱑᱙ ᱢᱟᱨᱪ ᱢᱚᱦᱟᱱ ᱢᱩᱠᱛᱤ ᱡᱩᱫᱫᱷᱟ ᱠᱚ ᱞᱟᱦᱟᱨᱮ ᱜᱟᱡᱤᱯᱩᱨ ᱨᱮ ᱜᱮ ᱠᱚ ᱛᱮᱭᱟᱨ ᱞᱟᱦᱟ ᱞᱮᱫᱟ ᱱᱤᱡ ᱵᱟᱱᱪᱟᱜ ᱞᱟᱹᱲᱦᱟᱭ ᱫᱚ ᱾ ᱜᱟᱡᱤᱯᱩᱮᱨ ᱨᱮ ᱢᱮᱱᱟᱜᱼᱟ ᱡᱟᱛᱤᱭᱚ ᱯᱚᱨᱚᱡᱟᱭ ᱨᱮᱭᱟᱜ  ᱟᱭᱢᱟ ᱞᱮᱠᱟᱱ ᱯᱚᱨᱚᱛᱤᱥᱴᱷᱟᱱ ᱾ ᱧᱩᱛᱩᱢᱟᱱ ᱞᱮᱠᱟᱛᱮ ᱥᱚᱫᱚᱨ ᱫᱚᱯᱛᱚᱨ ᱥᱟᱶ ᱑᱙ ᱜᱚᱴᱟᱝ ᱠᱮᱯᱤ ᱟᱭ,᱕ ᱜᱚᱴᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱨ ᱫᱤᱥᱟᱹᱢ ᱨᱮᱭᱟᱜ ᱢᱤᱫᱴᱟᱹᱝ ᱜᱮ ᱦᱟᱭᱴᱮᱠ ᱯᱟᱨᱠ ᱱᱚᱶᱟ ᱡᱮᱞᱟᱨᱮ ᱢᱮᱱᱟᱜᱼᱟ ᱾ ᱟᱭᱢᱟ  ᱨᱮᱭᱟᱜ ᱥᱟᱡᱚᱛᱚᱥᱟᱥᱤᱛ, ᱵᱮᱥᱚᱨᱠᱟᱨᱤ ᱯᱚᱨᱚᱛᱤᱥᱴᱷᱟᱱ ᱟᱨ ᱠᱟᱹᱴᱤᱡᱽ ᱞᱟᱹᱴᱩ ᱟᱭᱢᱟ ᱜᱟᱱ ᱥᱤᱞᱯᱚ ᱠᱟᱨᱜᱟᱲ ᱥᱟᱶ ᱫᱤᱥᱟᱹᱢ ᱨᱮᱭᱟᱜ  ᱠᱤᱪᱨᱤᱛ ᱛᱮᱭᱟᱨ ᱥᱤᱞᱯᱚ ᱨᱮᱭᱟᱜ ᱞᱟᱹᱴᱩ ᱚᱝᱥᱚ ᱠᱚ ᱱᱚᱶᱟ ᱜᱟᱡᱤᱯᱩᱨ ᱡᱮᱞᱟ ᱨᱮ ᱢᱮᱱᱟᱜᱼᱟ ᱾ ᱢᱩᱥᱞᱟᱹ ᱫᱤᱥᱟᱹᱢ ᱨᱮᱭᱟᱜ ᱫᱚᱥᱟᱨ ᱞᱟᱹᱴᱩ ᱥᱚᱢᱟᱵᱮᱥ ᱵᱤᱥᱥᱚ ᱤᱡᱛᱮᱢᱟ ᱴᱚᱝᱜᱤ ᱨᱮᱭᱟᱜ ᱛᱩᱨᱟᱜ ᱜᱟᱰᱟ ᱰᱷᱤᱰᱽ ᱨᱮ ᱜᱮ ᱦᱩᱭᱩᱜ-ᱟ ᱾

ᱵᱷᱚᱣᱜᱚᱞᱤᱠ ᱥᱤᱢᱟᱱᱟ
ᱜᱟᱡᱤᱯᱩᱨ ᱡᱮᱞᱟ ᱨᱮᱭᱟᱜ ᱩᱛᱟᱹᱨ ᱫᱚ ᱢᱚᱭᱢᱚᱱᱥᱤᱝᱦᱚ ᱡᱮᱞᱟ ᱟᱨ ᱠᱤᱥᱚᱨᱜᱚᱸᱡᱽ ᱡᱮᱞᱟ, ᱫᱟᱹᱠᱷᱤᱱ ᱫᱚ ᱰᱷᱟᱠᱟ ᱡᱮᱞᱟ ᱟᱨ ᱱᱚᱨᱥᱤᱝᱫᱤ ᱡᱮᱞᱟ, ᱯᱩᱨᱩᱵᱽ ᱫᱚ ᱠᱤᱥᱚᱨᱜᱚᱸᱡᱽ ᱡᱮᱞᱟ ᱟᱨ ᱱᱚᱨᱥᱤᱝᱫᱤ ᱡᱮᱞᱟ, ᱯᱟᱹᱪᱷᱤᱢ ᱫᱚ ᱰᱷᱟᱠᱟ ᱡᱮᱞᱟ ᱟᱨ ᱴᱟᱝᱜᱟᱭᱮᱞ ᱡᱮᱞᱟ ᱢᱮᱱᱟᱜ-ᱟ᱾

ᱯᱚᱨᱥᱟᱥᱚᱱᱤᱠ ᱟᱞᱟᱠᱟᱠᱚ
ᱜᱟᱡᱤᱯᱩᱨ ᱡᱮᱞᱟ ᱨᱮ ᱕ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱠᱟᱞᱤᱭᱟᱠᱚᱹᱨ ᱩᱯᱚᱡᱮᱞᱟ,
ᱠᱟᱞᱤᱜᱚᱸᱡᱽ ᱩᱯᱚᱡᱮᱞᱟ,
ᱠᱟᱯᱟᱥᱤᱭᱟ ᱩᱯᱚᱡᱮᱞᱟ,
ᱜᱟᱡᱤᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ,
ᱥᱤᱨᱤᱯᱩᱨ ᱩᱯᱚᱡᱮᱞᱟ

ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ